12.11.2010 Den Europæiske Unions Tidende L 295/51 (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 27. september 2010 om den holdning Den Europæiske Union skal indtage i Det Fælles Råd Cariforum-EU, der blev nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side i forbindelse med ændringen af bilag IV til aftalen ved indarbejdelsen af Commonvwealth of the Bahamas' forpligtelser (2010/669/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammen- holdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1), Den økonomiske partnerskabsaftale mellem Carifor- umlandene på den ene side og Det Europæiske Fælles- skab og dets medlemsstater på den anden side (!) (»aftalen«) blev undertegnet den 15. oktober 2008 og har  fundet — midlertidig — anvendelse  siden  den 29. december 2008. (2) — Ifølge aftalens artikel 63 skulle forhandlingerne om listen over forpligtelser inden for tjenesteydelser og investe- ringer for Commonvwealth of the Bahamas afsluttes senest seks måneder efter undertegnelsen af aftalen. (3) — Disse forhandlinger blev succesfuldt  afsluttet den 25. januar 2010. ()) EUT L 289 af 30.10.2008, s. 3. (4) — Resultaterne af forhandlingerne bør fastlægges i en afgø- relse truffet af Det Fælles Råd Cariforum-EU, der er nedsat ved aftalen. (5) — Unionen bør derfor indtage den holdning i det Det Fælles Råd Cariforum-EU, der fremgår af det udkast til afgørelse, der er knyttet til denne afgørelse — VEDTAGET DENNE AFGØRELSE: Eneste artikel Den holdning, som Den Europæiske Union skal indtage i Det Fælles Råd Cariforum-EU, der blev nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab på den anden side i forbindelse med ændringen af bilag IV til aftalen, fastlægges på grundlag af det udkast til Det Fælles Råd Cariforum-EU's afgø- relse, der er knyttet til denne afgørelse. Formelle ændringer af dette udkast til afgørelse, der ikke er af indholdsmæssig karakter, kan imidlertid aftales, uden at det er påkrævet, at denne afgørelse ændres. Udfærdiget i Bruxelles, den 27. september 2010. På Rådets vegne K. PEETERS Formand